'''Klemmebreve''' kaldes en række kongelige [[åbent brev|åbne breve]], som [[Christian 3.]] udstedte 9. maj 1555 angående forbedringer i [[præst]]ernes løn i rigets forskellige stifter — {{citat2|efterdi Vi tit og ofte ere komne udi Forfaring af Superintendenterne for Stifterne over alt Vort Rige Danmark, sammeledes af Sognepræsternes store Klagemål, hvorledes at en Part af Sognepræsterne på Landsbyerne, tilligeste udi Vore Kjøbstæder, ikke findes at skulle have så megen Præsterente til årlige Indkomme, at de deraf kunne have deres nødtørftige Underholdning.}}
Forbedringerne søgtes navnlig hidførte ved at tillægge præsteembederne kronens part af [[tiende]]n eller ved at henlægge jord under dem. I flere tilfælde befaledes det også, at en [[sognekirke]] skulle nedlægges (»ødelægges«) og sognefolket søge til en anden [[kirke (bygning)|kirke]], eller at kirker, der hidtil havde haft deres egen sognepræst, skulle være [[anneks]] til andre kirker. — klemmebreve udstedtes med kongens egenhændige underskrift og besegledes med det store kongelig [[sigil]] eller, som det kaldtes, ''Rigens Klemme''.
Litteratur